MINISTERSTVO PÔDOHOSPODÁRSTVA 
SLOVENSKEJ REPUBLIKY
––––––––––––––––––––––––––––––––––––––

K číslu: 1627/2001-100						           K číslu: 7816/2001

Materiál na rokovanie
vlády Slovenskej republiky

Dodatok

k návrhu zákona o výrobe a uvádzaní liehu na trh

		Obsah materiálu: 

 1. Predkladacia správa
2. Pripomienky Ministerstva        financií Slovenskej republiky

Predkladá:

Pavel Koncoš
minister pôdohospodárstva
Slovenskej republiky

Bratislava, 20. februára 2002

Predkladacia správa

(k Dodatku návrhu zákona o výrobe a uvádzaní liehu na trh)

	Ministerstvo pôdohospodárstva SR v roku 2001 vypracovalo návrh zákona o výrobe a uvádzaní liehu na trh mimo Plánu legislatívnych úloh vlády SR na rok 2001.

Predložený návrh bol predmetom medzirezortného pripomienkového konania. Po vyhodnotení pripomienkového konania bol návrh zákona predložený na rokovanie Legislatívnej rady vlády SR, ktorá dňa 16.10.2001 návrh prerokovala a odporučila upraviť podmienky na vydávanie povolenia na výrobu a uvádzanie liehu na trh. Na základe uvedeného došlo k úprave predmetného návrhu a bolo predložené nové znenie návrhu zákona na rokovanie vlády SR.

Ministerka financií SR v liste z 23.11.2001 č. 6069/2001-KM predsedovi vlády SR uvádza, že do návrhu zákona boli doplnené niektoré nové ustanovenia, ktoré v navrhovanom znení nie sú z pohľadu správy dane vykonateľné, preto žiada, aby predmetný návrh zákona nebol zaradený na rokovanie vlády skôr, ako budú uvedené ustanovenia dopracované po odkonzultovaní s Ministerstvom financií SR.

Dňa 13.12.2001 sa uskutočnilo rokovanie na Ministerstve financií SR k predmetnému návrhu za účasti zamestnancov obidvoch rezortov. Pretože v zásadných otázkach k dohode nedošlo, Ministerstvo financií SR na tomto rokovaní navrhlo, aby ustanovenia týkajúce sa zloženia zábezpeky na spotrebnú daň boli z  návrhu zákona o výrobe a uvádzaní liehu na trh vypustené s tým, že túto oblasť Ministerstvo financií SR upraví v pripravovanom návrhu zákona o spotrebnej dani z liehu.

Vzhľadom na skutočnosť, že práve doplnením pôvodného návrhu zákona o zložení zábezpeky Ministerstvo pôdohospodárstva SR reagovalo na závery Legislatívnej rady vlády SR, minister pôdohospodárstva SR sa obrátil listom zo 17.12.2001 č. 1627/2001-100 na predsedu vlády SR so žiadosťou o zaradenie predmetného návrhu zákona na rokovanie vlády s tým, že návrh zákona bude dopracovaný na základe rozhodnutia vlády SR.

Podpredseda vlády SR Ľubomír Fogaš listom z 21.1.2001 č. 37/2002-PV/H oznámil z poverenia predsedu vlády ministrovi pôdohospodárstva SR, že so zaradením návrhu zákona o výrobe a uvádzaní liehu na trh na rokovanie vlády súhlasí po zapracovaní pripomienok, ktoré vyplynuli z  rokovania medzi Ministerstvom financií SR a  Ministerstvom pôdohospodárstva SR, alebo predložení pripomienok Ministerstva financií SR, ako doplnku  k existujúcemu návrhu zákona.

Z uvedeného dôvodu sa pripomienky Ministerstva financií SR predkladajú ako dodatok k návrhu zákona o výrobe a uvádzaní liehu na trh. Návrh zákona bude upravený podľa záverov prijatých na  rokovaní vlády.